93. dodjela "Oscara"
93. dodjela Oscara, koju dodjeljuje Akademija filmskih umjetnosti i nauka (AMPAS), obilježila je najbolje filmove prikazivane između 1. januara 2020. i 28. februara 2021. Održana je u Los Angelesu, u Dolby Theatreu i na Union Stationu, 25. aprila 2021, dva mjeseca kasnije nego što je prvobitno planirano, zbog utjecaja pandemije COVID-19 na filmsku industriju. Nominacije su objavljene 15. marta 2021. Devetnaest godina nakon što je Danis Tanović na 74. dodjeli "Oscara" dobio Oscara za najbolji strani film sa filmom Ničija zemlja, u istoj kategoriji zvaničnu nominaciju dobila je i Jasmila Žbanić za film Quo Vadis, Aida? o genocidu u Srebrenici.